Den sociale stemning bevirkede i 1323 et oprør mod adelen fra Vest-Flanderns kystbefolknings side, under ledelse af Nikolaus Zannekin, og håndværkerne i Brugge sluttede sig til oprørerne. Den fransksindede greve, [[Roberts af Béthune]]s sønnesøn [[Ludvig af Nevers]] (1322-46), blev fordrevet, og borgmesteren i Brugge, [[Vilhelm De Deken]], lovede at
anerkende Edvard II i England som fransk konge, hvis England ville støtte oprørerne. Den franske konge [[Filip af Valois]] formåede imidlertid i 1328 efter sejren ved Cassel at nedkæmpe oprøret, han eliminerede De Deken og genindsatte Ludvig af Nevers, som uden tanke for de rent flandriske interesser trofast stod ham bi mod tronkræveren kong Edvard III i England.<ref name="NF 542"/> Under den snart påfølgende kamp mellem Frankrig og England (''[[Hundredårskrigen]]'') var greven en tro tilhænger af Frankrig, mens borgerstanden var engelsksindet, da England udgjorde det store marked, der forsynede dem med uld, og [[væveri]]erne var stadig landets hovedindtægtskilde.<ref name="Salm 222"/>
Filosofi Historie Tidligere_riger,_stater,_protektorater,_kolonier_og_lande Foreninger Organisationer